google/wiki40b huggingface dataset:
केवड़ा

परिचय

केवड़ा पैंडेनसी (Pandanacea) कुल के एकदली वर्ग का पौधा जो उष्ण कटिबंधीय, हिंद महासागर के तटीय देशों में तथा प्रशांत महासागर के टापुओं में पाया जाता है। दक्षिण भारत के तटीय भागों में केवड़ा प्राकृतिक रूप से उगता है। फूलों की तीक्ष्ण गंध के कारण यह बागों में भी लगाया जाता है।
इसका पौधा ५-७ मीटर ऊँचा होता है और बलुई मिट्टी पर नम स्थानों में अधिक पनपता है। इसका प्रधान तना शीघ्र ही शाखाओं में विभाजित हो जाता है और हर शाखा के ऊपरी भाग से पत्तियों का गुच्छा निकलता है। पत्तियाँ लंबी तथा किनारे पर काँटेदार होती है और तने पर तीन कतारों में लगी रहती हैं। जमीन से कुछ ऊपरवाले तने के भाग से बहुत सी हवाई जड़ें निकलती हैं और कभी कभी जब तने का निचला भाग मर जाता है तब पौधे केवल इन हवाई जड़ों के सहारे पृथ्वी पर जमे रहते हैं। इनके पुष्पगुच्छ में नर या मादा फूल मोटी गूदेदार धुरी पर लगे होते हैं। नर पुष्पगुच्छ में कड़ी महक होती हैं। मादा पुष्पगुच्छ में जब फल लगते हैं और पक जाते हैं तब वह गोलाकार नारंगी रंग के अनन्नास के फल की भाँति दिखाई पड़ता है। केवड़े के ये फल समुद्र की लहरों द्वारा दूर देशों तक पहुँच जाते है और इसी से केवड़ा समुद्रतटीय स्थानों में अधिकता से पाया जाता है। नर पुष्पगुच्छ से केवड़ाजल और इत्र बनाए जाते हैं। पत्तियों के रेशे रस्सी आदि बनाने के काम आते हैं। जड़ों से टोकरी तथा बुरुश बनाया जाता हैं।

हिन्दू धर्म में महत्व

केवड़े की झाड़ में साँप प्रायः आश्रय लेते हैं। इसलिये बंगाल के हिन्दू लोग इसे मानसी देवी का जन्मस्थान मानते हैं क्योंकि मानसी देवी सर्पों की रक्षिका देवी हैं।

आयुर्वेद की नजर से

आयुर्वेद में केवड़ा का बहुत महत्व है और ये कई प्रकार की बीमारियो में काम आता है।

केवडा जल

भाप आसवन विधि से तैयार किया गया केवड़े का अर्क उत्तरी भारत विशेषत: राजस्थान में कई व्यंजनों में उपयोग में लाया जाता है। 
जैसे रसगुल्ला, गुलाब, जामुन, रबड़ी, रस-मलाई, श्रीखंड .अत्यंत सुगंधित व्यंजन जैसे मुगलाई व्यंजनों में भी इसका उपयोग किया जाता है, इससे थोड़े में ही संतुष्टि का आभास होता है।
- केवड़े के पानी में सफ़ेद चन्दन मिला कर सूंघने से गर्मी से होने वाला सिर दर्द ठीक होता है।
- खाज खुजली और त्वचा रोगों में लगाने से लाभ होता है।
- केवड़ा तेल का उपयोग औषधि के रूप में गठियावत में किया जाता है।
-केवड़े जल का प्रयोग केशों के दुर्गंध दूर करने के लिए किया जाता है।
- केवडा जल से गणेशजी का अभिषेक किया जाता है।
- गुलाब जल की तरह केवडा जल भी त्वचा को टोन करता है।
- यह त्वचा की गहराई से सफाई करता है।
- त्वचा के छिद्रों को बंद करता है।
- इसके एंटी ऑक्सीडेंट कैंसर , बुढापे आदि से लड़ने में मदद करते है।
- इसकी मनमोहक सुगंध मन को शान्ति देती है।
सुन्दा जलसन्धि

भूगोल

जलसन्धि लगभग उत्तर-पूर्व / दक्षिण-पश्चिम की ओर फैला हुआ है, 24 किमी (15 मील) की न्यूनतम चौड़ाई के साथ केप टुआ के बीच सुमात्रा और जावा पर केप पुजत के बीच इसके उत्तरी-पूर्वी छोर पर स्थित है। यह अपने पश्चिमी छोर पर बहुत गहरा है, लेकिन जब यह पूर्व की ओर बढ़ता है तो यह बहुत उथला होता जाता है, जिसकी गहराई पूर्वी छोर के हिस्सों में केवल 20 मीटर (65 फीट) रह जाती है। यह सदियों से एक महत्वपूर्ण नाविक मार्ग रहा है, खासकर उस अवधि के दौरान जब डच ईस्ट इंडिया कंपनी ने इसे इंडोनेशिया के स्पाइस द्वीप समूह (1602-1799) के प्रवेश द्वार के रूप में इस्तेमाल किया था। हालांकि, जलसन्धि की संकीर्णता, उथल-पुथल, और सटीक मानचित्र की कमी से कई आधुनिक बड़े जहाजों के लिए यह अनुपयुक्त हो जाता था, जिनमें से अधिकांश मलक्का जलसन्धि का उपयोग करते हैं।
जलसन्धि, कई जलसन्धि द्वीपों द्वारा श्रृंखलाबद्ध है, जिनमें से कई में मूल ज्वालामुखी हैं। उनमें शामिल हैं: सांगियांग (थ्वार्ट-द-वे), सेबेसी, सेबुकु और पानितान (प्रिंस)। हालांकि, सबसे प्रसिद्ध ज्वालामुखी क्राकोटाउ है, जो 1883 में अपने समय के सबसे घातक और विनाशकारी विस्फोटों में से एक के लिये जाना जाता है। जलडमरूमध्य में द्वीप और आस-पास के जावा और सुमात्रा के आसपास के क्षेत्र उस विस्फोट में तबाह हो गए थे, मुख्य रूप से ज्वालामुखी से निकले राख और और विशाल सूनामी के कारण। विस्फोट ने जलडमरूमध्य की स्थलाकृति को बदल दिया, ज्वालामुखी के आसपास 1.1 मिलियन वर्ग किमी के क्षेत्र में लगभग 18-21 किमी का प्रज्वलन किया गया। उनमें से कुछ क्षेत्रों को कभी भी बसाया नहीं गया है (जैसे कि जावा के तटीय क्षेत्र को अब उज्ंग कुलोन नेशनल पार्क में शामिल कर लिया गया है), लेकिन बहुत से समुद्र तट अब बहुत घनी आबादी वाले हैं। क्राकाटाउ की एकमात्र शेष चोटी, रकाटा के अलावा, क्राकाटु द्वीपसमूह में लैंग (पंजंग या रकाटा सेसिल), वर्लटन (सेर्टुंग) के द्वीप शामिल हैं, और सबसे हाल ही में, अनारक क्रकटु, जो मूल क्राकोटा के बिखर गए अवशेषों से 1927 में उभरा था।
अस्मिता मारवा

डिजाइन कैरियर

मारवा ने १९९० के दशक में हैदराबाद  में कपड़े डिजाइन करने शुरू कर दिए थे। वह हैदराबाद से तेलुगू फिल्म उद्योग में जाने वाली पहली डिज़ाइनर हैं। कई अभिनेताओं जैसे नागार्जुन, बालकृष्ण, प्रीति जिंटा, अंजला झावेरी, श्रेया, महेश बाबू, तब्बू, अमीषा, चार्मी, और अनुष्का ने उनके द्वारा तैयार परिधान कई फिल्मों में पहने हैं। उनमें से कुछ फ़िल्में हैं-मन्मधुदु, संथोशम, प्रेमानते इदेरा, अर्जुन, अत्तादु, पोकिरी और घर्शाना इत्यादि।
२००८ में उन्होंने लैक्मे इंडिया फैशन वीक में भाग लिया था। 

शैली पत्रकारिता

कई वर्षों तक मारवाह ने हैदराबाद टाइम्स में स्टाइल शैली पर स्तंभ लिखा है।

व्यक्तिगत जीवन

मारवाह शादीशुदा है और उनका एक बेटा है। उन्होंने ब्लेंडर्स प्राइड फैशन टूर,द गोवा बीच फैशन वीक में भी भाग लिया एवं वह फैशन काउंसिल ऑफ इंडिया की सदस्य है।
स्वभावोक्ति अलंकार

काव्य में किसी वस्तु व्यक्ति या स्थिति के स्वाभाविक वर्णन से इस अलंकार की सृष्टि होती है। इस अर्थालंकार में सादगी में चमत्कार रहता है। जैसे-
चितवनी भोरे भाय की गोरे मुख मुसकानी।
लगनी लटकी आलीर गरे चित खटकती नित आनी।। (बिहारी)
नायक नायिका की सखी से कहता है कि उस नायिका के भोलेपन की चितवन गोरे मुख की हँसी और वह लटक लटक कर सखी के गले लिपटना ये चेष्टाएँ नित्य मेरे चित्त में खटका करती रहती हैं। यहाँ नायिका के चित्रित आँगिक व्यापारों में सभी स्वाभाविक हैं। इसमें वस्तु दृष्य अथवा चेस्टाओं का स्वाभाविक अंकन हुआ है।
कुब्जिका

कुब्जिका, कुब्जिकामत की मुख्य देवी हैं।
१९८७ ईसा पूर्व

१९८७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९८७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
यासीन वादी

लोग और भाषा

यासीन के अधिकतर लोग बुरूशसकी बोलते हैं, हालांकि खोवार बोलने वालों का अल्पसंख्यक समुदाय भी यहाँ रहता है। स्थानीय निवासी धार्मिक दृष्टि से ज़्यादातर शिया इस्लाम की इस्माइली शाखा के अनुयायी हैं।

दर्रे

इश्कोमन जाने वाले असम्बर दर्रे के अलावा भी कई दर्रे यासीन को अन्य स्थानों से जोड़ते हैं। दरकोट दर्रा यासीन से बरोग़िल दर्रे का रास्ता देता है जहाँ से गुज़रकर आगे ख़ैबर-पख़्तूनख़्वा प्रान्त के चित्राल क्षेत्र और अफ़ग़ानिस्तान के वाख़ान गलियारे के मार्ग निकलते हैं। थोई दर्रा यासीन से चित्राल ज़िले की यरख़ुन नदी घाटी में स्थित गज़ीन बस्ती का रास्ता प्रदान करता है। इतिहास में दरकोट दर्रा आमू दरिया क्षेत्र से सिन्धु नदी क्षेत्र तक आने-जाने का सबसे छोटा मार्ग हुआ करता था। १९वीं सदी में जब भारतीय उपमहाद्वीप पर ब्रिटिश राज था और मध्य एशिया में रूसी साम्राज्य का ज़ोर था तो भारत के अंग्रेज़ हुकुमरानों को यह डर था कि रूसी सेना कभी यासीन का मार्ग लेकर भारत पर क़ब्ज़ा करने की कोशिश कर सकती है। इसलिए उन्होनें अफ़ग़ानिस्तान को वाख़ान क्षेत्र पर अपना अधिकार जमा लेने के लिये उकसाया ताकि रूसी क्षेत्र और भारतीय क्षेत्र में सीधा सम्पर्क न हो।
१०३६ ईसा पूर्व

१०३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्वामी विरजानन्द

बचपन

इनका जन्म मोह्याल दत्त परिवार में पंजाब के कर्तारपुर में 1778 इस्वी में हुआ। इनका बचपन का नाम - वृज लाल था। पाँच साल की उम्र में चेचक के कारण ये पूर्ण अंधे हो गए। 12वें साल में माँ-बाप चल बसे और भाई-भाभी के संरक्षण में कुछ दिन गुजारने के बाद ये घर से विद्याध्ययन के लिए निकल पड़े। कुछ काल तक इधर भटकने के उपरांत ये आध्यात्मिक नगरी के रूप में विख्यात ऋषिकेश आए और कुछ काल ऋषिकेश में रहने के बाद किसी की प्रेरणा से ये हरिद्वार किसी आश्रम में रहने लगे। वहाँ ये स्वामी पूर्णानन्द से मिले। पूर्णानन्द ने इन्हें वैदिक व्याकरण और आर्ष शास्त्रों से अवगत कराया। इसके बाद वे संस्कृत विद्वानों के लिए प्रसिद्ध काशी (बनारस) आए जहाँ 10 सालों तक उन्होंने 6 दर्शनों (वेदान्त, मीमांसा, न्यायादि)तथा आयुर्वेदादि ग्रंथों का अध्ययन किया। इसके बाद गया आए जहाँ उपनिषदों के तुलनात्मक अध्ययन का काम जारी रखा। यहाँ से वे कलकत्ता गए जहाँ अपने संस्कृत ज्ञान के लिए उन्हे प्रशंसा मिली। इसके बाद ये निमंत्रण पर अलवर आए और यहाँ उन्होंने शब्द-बोध ग्रंथ की रचना की। इसकी मूल प्रति अब भी वहाँ के संग्रहालय में रखी है। इसके बाद वे मथुरा में रहे जहाँ उन्होंने पाठशाला स्थापित की। इसमें देश भर से संस्कृत जिज्ञासु आए और राजपूतों की तरफ से दान भी मिले।

दयानन्द सरस्वती से भेंट

लगभग इसी समय स्वामी दयानन्द सरस्वती जी सत्य को जानने की अभिलाषा से घर परिवार त्यागकर सच्चे गुरू की खोज में निकल पड़े थे। भारत के अनेक स्थानों का भ्रमण करते हुए वे सन् १८६० में गुरूवर स्वामी विरजानन्द के आश्रम में पहुंचे। जहां उन्हें नई दृष्टि, सद्प्रेरणा और आत्मबल मिला। वर्षों तक भ्रमण करने के बाद जब वे भगवान श्रीकृष्ण की जन्मस्थली मथुरा में गुरू विरजानन्द जी की कुटिया पर पहुंचे तो गुरू विरजानन्द ने उनसे पूछा कि वे कौन हैं। तब स्वामी दयानन्द ने कहा, गुरूवर यही तो जानना चाहता हूं कि वास्तव में, मैं कौन हूं? प्रश्न के उत्तर से संतुष्ट होकर गुरूवर ने दयानन्द को अपना शिष्य बनाया।
स्वामी विरजानन्द उच्च कोटि के विद्वान थे, उन्होंने वेद मंत्रों को नई दृष्टि से देखा था और वेदों को एक नवीन व्यवस्था प्रदान की थी। उन्होंने दयानन्द जी को वेद शास्त्रों का अभ्यास कराया।

दक्षिणा

अध्ययन पूरा होने के बाद जब दयानन्द जी गुरू विरजानन्द जी को गुरू दक्षिणा के रूप में थोडी से लौंग, जो गुरू जी को बहुत पसन्द थी लेकर गये तो गुरू जी ने ऐसी दक्षिणा लेने से मना कर दिया। उन्होंने दयानन्द से कहा कि गुरू दक्षिणा के रूप में, मैं यह चाहता हूं कि समाज में फैले अन्ध विश्वास और कुरीतियों को समाप्त करो। गुरू जी के आदेश के अनुसार स्वामी दयानन्द सरस्वती जी ने भारत के सामाजिक, सांस्कृतिक और राजनैतिक उत्थान में अपना महत्वपूर्ण योगदान दिया।

सम्मान और महत्व

इनका स्मृति में करतारपुर के ग्रैंड ट्रंक रोड पर एक स्मारक बनवाया गया जिसकी आधारशिला श्री बद्रीनाथ आर्य ने रखी (उन्होंने बाद में आर्य समाज नैरोबी की स्थापना भी की)। 14 सितम्बर 1971 को डाक विभाग ने इनकी स्मृति में एक टिकट भी जारी किया।
आजादी के आन्दोलन और वैदिक पुनरुत्थान में आर्य समाज का योगदान अतिप्रशंसित रहा है और इनके संस्थापक दयान्नद जी को ज्ञान स्वामी विरजानन्द से ही मिला इसलिए आधुनिक भारत में इनके योगदान को और सराहे जाने की आवश्यकता है।
रजस्

सांख्य दर्शन में सत्त्व, रजस् और तमस - ये तीन गुण बताये गये हैं। इनमें रजस् मध्यम स्वभाव है जिसके प्रधान होने पर व्यक्ति यथार्थ जानता तो है पर लौकिक सुखों की इच्छा के कारण उपयुक्त समय उपयुक्त कार्य नहीं कर पाता है। उदाहरणार्थ किसी व्यक्ति को पता हो कि उसके बॉस ने किसी के साथ अन्याय किया हो लेकिन अपनी पदोन्नति के लोभ में वो उसकी आलोचना या अपनी नाख़ुशी नहीं जताता है। इमके बारे में गीता सहित कई ग्रंथों में बताया गया है।
१३४४ ईसा पूर्व

१३४४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३४४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बलांगिर जिला

दर्शनीय स्थल

हरिशंकर- यह बलांगीर से लगभग ८१ किमी की दूरी पर स्थित है। यह स्थान हरिशंकर मंदिर के लिए प्रसिद्ध है जो गन्धमार्दन पर्वत की दक्षिणी ढाल पर अवस्थित है। गन्धमार्दन पर्वत का यह स्थान औषधीय पौधों के लिए प्रसिद्ध है।
सोनपुर- सोनपुर का नाम जैसा प्रतिबिम्बित करता है, इस अनुपम शहर के विभिन्न भागों में पुराने सोने के सिक्के पाए जाते थे। यह महानदी और तेल नदी के संगम के मध्य स्थित बसाया गया एक प्राचीन नगर है। यह बलांगीर से ४८ किलोमीटर दूर है और चारों ओर मन्दिरों से घिरा है।
रानीपुर झरियाल- ये जुड़वाँ शहर हैं जो बलांगीर से १०४ किलोमीटर दूर स्थित हैं। यह बलांगीर जिले के टिटलागढ़ सब-डिवीजन में हरे-भरे पर्यावरण के मध्य स्थित है जो प्राचीन धरोहरों से परिपूर्ण है। यह एक प्राथमिक साक्ष्य है कि यहाँ तीर्थाटन करनेवालों के द्वारा कुछ पुराने मन्दिरों की खोज की गई थी जिस स्थान को 'सोमतीर्थ' कहा जाता है। प्रसिद्ध 64 योगिनी मन्दिर भी यहाँ स्थित है।
पटनागढ़- पटनागढ़, पटना राज्य की प्राचीन राजधानी था, जहाँ कुछ अनुपम स्मारक हैं। यह बलांगीर से ३८ किलोमीटर दूर स्थित है।
ग्राम देवता

ग्रामीण जनजीवन में प्रकृति की पूजा, जिसमें ग्राम देवी अथवा ग्राम देवताओं की पूजा पद्धति का प्रचलन है। 
भारत के गाँवों में ऐसा पाया गया है ग्राम देवता स्त्रियाँ होती हैं, जैसे सती माई, काली माई ,दुर्गा माई ,चंडीमाई , शीतला माई आदि; मगर कहीं कहीं पुरुष देवता भी होते हैं जैसे भैरो बाबा , बजरंग बली , ब्रम्हा  शंकर और नंदी।
फ़रहाद मज़हर

जीवनी

मज़हर ने ढाका विश्वविद्यालय से १९६७ में औषधशास्त्र पढ़ा और उसके बाद अम्रीका के द न्यू स्कूल में राजनैतिक अर्थशास्त्र की पढ़ाई की। वे चिंता नामक एक अख़बार के संपादक हैं और उबिनीग नामक एनजीओ के प्रतिष्ठाता भी हैं। उन्होंने नयाकृषि आंदोलन और भावांदोलन की शुरूआत की है। प्रस्ताव, मुक़ाबला, इबादतनामा, भावांदोलन उनकी प्रसिद्ध किताबें हैं।
रुद्रपट्टण शामाशास्त्री

रुद्रपट्टण शामाशास्त्री (1868–1944) संस्कृत के विद्वान थे। वे मैसूर के पौर्वात्य अनुसंधान संस्थान (Oriental Research Institute) में पुस्तकालयाध्यक्ष थे। उन्होने अर्थशास्त्र (ग्रन्थ) की खोज की और उसे प्रकाशित किया।
कृषक बंधु

1910 में पूर्वी बंगाल में प्रकाशित इस्लाम प्रचार साहित्य। इस तरह के पर्चों में हिंदू और मुसलमान दो विरोधी धर्मों के रूप में दिखाए गए हैं। इस तरह के पर्चों से सांप्रदायिक ताकतें जनता के बीच अलगाववाद को बढ़ावा दे रही थी।
जैनेट कागमे

सक्रियतासंपादित करें

जीनत कागमे 1994 के रवांडा नरसंहार के बाद अपने मूल रवांडा लौट आईं ।  वह तब से रवांडा में कमजोर आबादी, विशेष रूप से विधवाओं, अनाथों और गरीब परिवारों के लोगों के जीवन के उत्थान के लिए समर्पित हो गई हैं।
कागमे ने मई 2001 में किगाली, रवांडा में बच्चों और एचआईवी / एड्स रोकथाम पर पहले अफ्रीकी प्रथम देवियों के शिखर सम्मेलन की मेजबानी की ।  शिखर सम्मेलन पीएसीएफए (एचआईवी / एड्स के खिलाफ परिवारों की सुरक्षा और देखभाल) की स्थापना के लिए नेतृत्व करता है।  एक पहल मुख्य रूप से पूरे परिवार के लिए एचआईवी की रोकथाम और देखभाल के लिए एक समग्र दृष्टिकोण प्रदान करने पर केंद्रित थी। बाद में कगैम ने 2002 में HIV / AIDS (OAFLA) के खिलाफ अफ्रीकन फर्स्ट लेडीज़ के संगठन की सह-स्थापना की और 2004 से 2006 तक इसके अध्यक्ष के रूप में कार्य किया। 
इन वर्षों में, पीएसीएफए एचआईवी / एड्स डोमेन और 2007 में इमब्यूटो फाउंडेशन के अलावा अन्य परियोजनाओं को शामिल करने के लिए विकसित हुआ - जिसका अर्थ है किन्यारवांडा में "बीज" - स्थापित किया गया था। फाउंडेशन विभिन्न परियोजनाओं को लागू करता है जैसे: एचआईवी प्रभावित परिवारों को बुनियादी देखभाल और आर्थिक सहायता प्रदान करना; किशोर यौन और प्रजनन स्वास्थ्य के प्रति ज्ञान में वृद्धि और दृष्टिकोण में परिवर्तन; एचआईवी / एड्स के खिलाफ युवाओं की सुरक्षा; मलेरिया की रोकथाम; लड़कियों को स्कूल में उत्कृष्टता के लिए प्रेरित करना; वंचित युवाओं को छात्रवृत्ति प्रदान करना; एक पठन संस्कृति को बढ़ावा देना; उद्यमशीलता और नेतृत्व कौशल के साथ युवाओं को सलाह और लैस करना।
फर्स्ट लेडी किगाली स्थित रोटरी क्लब विरुंगा की संरक्षक भी है , जिसने 2012 में रवांडा में पहली सार्वजनिक पुस्तकालय की स्थापना की थी।  श्रीमती कागमे कई संगठनों के लिए निदेशक मंडल की सदस्य भी हैं, जिसमें ग्लोबल भी शामिल है। एचआईवी / एड्स और ग्लोबल फंड अफ्रीका के दोस्तों के खिलाफ महिलाओं का गठबंधन। 
2010 में, कागामे को ओक्लाहोमा क्रिश्चियन विश्वविद्यालय से एचआईवी / एड्स और गरीबी के खिलाफ दुनिया भर में उनके योगदान के लिए मानद डॉक्टर ऑफ लॉ प्राप्त हुआ। उसी वर्ष, उन्हें विश्व खाद्य कार्यक्रम (डब्ल्यूएफपी) द्वारा बाल पोषण पर विशेष प्रतिनिधि नियुक्त किया गया। 2009 में, यूनिसेफ ने रवांडा में बच्चों के जीवन को बेहतर बनाने के उनके प्रयासों को मान्यता देने के लिए राष्ट्रपति पॉल कागमे और प्रथम महिला जीनत कागमे को बाल चैंपियंस पुरस्कार प्रदान किया। 2007 में, विश्व स्वास्थ्य संगठन (WHO) ने एचआईवी और एड्स वैक्सीन अनुसंधान और विकास के सभी क्षेत्रों में अफ्रीकी हितधारकों की सक्रिय भागीदारी सुनिश्चित करने के लिए उन्हें अफ्रीका एड्स वैक्सीन कार्यक्रम (AAVP) का उच्च प्रतिनिधि नियुक्त किया।
कागमे ने बिजनेस और मैनेजमेंट साइंस में डिग्री हासिल की है।
यतो धर्म ततो जय

यतो धर्मः ततो जयः (या, यतो धर्मस्ततो जयः) एक संस्कृत श्लोक है। यह भारत के सर्वोच्च न्यायालय का ध्येय वाक्य है। यह महाभारत में कुल ग्यारह बार आता है और इसका मतलब है "जहाँ धर्म है वहाँ जय (जीत) है।"

अर्थ

इस ध्येयवाक्य का अर्थ महाभारत के उस श्लोक (संस्कृत: यतः कृष्णस्ततो धर्मो यतो धर्मस्ततो जयः) से आता है जब कुरुक्षेत्र के युद्ध  में अर्जुन युधिष्ठिर के अकर्मण्यता को दूर कर रहें हैं। वो कहते हैं, "विजय सदा धर्म के पक्ष में रहती है, एवं जहाँ श्रीकृष्ण हैं वहाँ विजय है".  गांधारी भी अपने पुत्रों के मृत्यु के बाद समान उद्गार कहती है।
गोगा कपूर

निधन

३ मार्च २०११ को लम्बी बिमारी के बाद ७० वर्ष की आयु में गोगा कपूर का निधन हो गया।
के एम करिअप्पा

फील्ड मार्शल कोडंडेरा मडप्पा करिअप्पा, ऑर्डर ऑफ़ ब्रिटिश एम्पायर, मेन्शंड इन डिस्पैचैस, लीजियन ऑफ मेरिट (२८ जनवरी १८९९ - १५ मई १९९३) भारत के पहले सेनाध्यक्ष थे। उन्होने सन् १९४७ के भारत-पाक युद्ध में पश्चिमी सीमा पर भारतीय सेना का नेतृत्व किया। वे भारत के दो फील्ड मार्शलों में से एक हैं।

जीवनी

के एम् करिअप्पा का जन्म 28 जनवरी 1899 को कर्नाटक के पूर्ववर्ती कूर्ग में शनिवर्सांथि नामक स्थान पर हुआ था। इस स्थान को अब ‘कुडसुग’ नाम से जाना जाता है। उनके पिता कोडंडेरा माडिकेरी में एक राजस्व अधिकारी थे। वे वह अपने परिवार सहित लाइम कॉटेज में रहा करते थे। करिअप्पा के तीन भाई तथा दो बहनें भी थीं। करिअप्पा को घर के सभी लोग प्यार से ‘चिम्मा’ कहकर पुकारते थे।
करिअप्पा की प्रारम्भिक शिक्षा माडिकेरी के सेंट्रल हाई स्कूल में हुई। वह पढ़ाई में बहुत अच्छे थे, किन्तु गणित, चित्रकला उनके प्रिय विषय थे। फुरसत के क्षणों में वह प्रायः कैरीकेचरी बनाया करते थे। सन् 1917 में स्कूली शिक्षा पूरी करने के पश्चात् इसी वर्ष उन्होंने मद्रास के प्रेसीडेंसी कालेज में प्रवेश ले लिय़ा। कालेज जीवन में प्राध्यापक डब्लू.एच. विट्वर्थ व अध्यापक एस.आई. स्ट्रीले का करिअप्पा पर गहरा प्रभाव पड़ा। इनके मार्गदर्शन में करिअप्पा का किताबों के प्रति लगाव बढ़ता गया। एक होनहार छात्र के साथ-साथ वह क्रिकेट, हॉकी, टेनिस के अच्छे खिलाड़ी भी रहे।
एदि रामा

एदि रामा, ४ जुलाई १९६४ मे अल्बानिया में जन्में, एक अल्बानियाई रानीतिज्ञ और कलाकार हैं।
वे एक भूतपूर्व बॉस्केटबॉल खिलाड़ी हैं और अल्बानिया समाजवादी दल के सदस्य है। उन्होंने अपनी जीवनवृत्ति (करियर) १९६८ में पैरिस से लौटने के बाद आरम्भ की। पहले वे फ़ातोस नानो की सरकार में संस्कृति, युवा और खेल मंत्री थे और वर्ष २००० में वे तिराना के महापौर चुने गए। एदि रामा २००४ में दूसरी और फिर २००७ में तीसरी बार महापौर चुने गए।
अल्बानिया के जुलाई २००५ के संसदीय चुनावों में अल्बानिया समाजवादी दल की हार के बाद, एदि रामा ने फ़ातोस नानो के बाद दल का नेतृत्व सम्भाला।
"सिटि मेयर" नामक संजाल समुदाय द्वारा वर्ष २००४ में उन्हें वर्ष का महापौर चुना गया।
गूगल वेब एक्सीलरेटर

गूगल वेब एक्सीलरेटर, गूगल द्वारा निर्मित एक वेब एक्सीलरेटर था। यह उपयोगकर्ता के कंप्यूटर पर स्थापित क्लाइंट सॉफ्टवेयर और साथ ही गूगल सर्वर पर डेटा कैशिंग का इस्तेमाल करता था, ताकि डेटा संपीड़न, सामग्री की पूर्वप्राप्ति और उपयोगकर्ताओं के बीच कैश डेटा को साझा करने के माध्यम से पेज लोड समय को तेज़ किया जा सके। 4 मई 2005 को जारी बीटा, विन्डोज़ 2000 SP3+, विन्डोज़ XP, विन्डोज़ सर्वर 2003, विन्डोज़ विस्टा और विन्डोज़ 7 मशीनों पर मोज़िला फ़ायरफ़ॉक्स 1.0+ और इंटरनेट एक्सप्लोरर 5.5+ के साथ काम करता है। गूगल अब गूगल वेब एक्सीलरेटर के लिए डाउनलोड या समर्थन प्रदान नहीं करता है।

बग्स और गोपनीयता मुद्दे

यह पाया गया कि गूगल वेब एक्सीलरेटर में यूट्यूब वीडियो को चलने से रोकने की प्रवृति थी, जिसके तहत यह यूट्यूब वीडियो प्लेयर में यह संदेश प्रदर्शित करता था, "हमें खेद है, यह वीडियो अब उपलब्ध नहीं है।" गूगल वेब एक्सीलरेटर को बंद करते हुए, उपयोगकर्ता बिना किसी समस्या के यूट्यूब वीडिओ को चलाने में सक्षम होता था।
गूगल वेब एक्सीलरेटर सिवाय सुरक्षित वेब पेजों के (HTTPS), वेब पेज के लिए गूगल को अनुरोध भेजता है जो इन अनुरोधों को लॉग करता है। कुछ वेब पेज, इन पृष्ठ अनुरोध में व्यक्तिगत जानकारी एम्बेड कर सकते हैं।
गूगल प्राप्त करता है और अस्थायी रूप से उस कुकी डेटा को संग्रहित करता है जो आपका कम्प्यूटर वेबपेज अनुरोध के साथ भेजता है ताकि प्रदर्शन को बेहतर बनाया जा सके।
सामग्री के वितरण में तेजी लाने के लिए, गूगल वेब एक्सीलरेटर उस वेबपेज सामग्री को पुनः प्राप्त कर सकता है जिसका उपयोगकर्ता ने अनुरोध नहीं किया और उसे गूगल वेब एक्सीलरेटर कैश में संग्रहित करता है।
गूगल वेब एक्सीलरेटर अब उपलब्ध नहीं है या गूगल द्वारा समर्थित नहीं है as of January 20, 2008 तक . सितम्बर 2008 तक  गूगल वेब एक्सीलरेटर, फ़ायरफ़ॉक्स 3.0 के साथ संगत नहीं है। वेब एक्सीलरेटर अभी भी अन्य वेबसाइटों से डाउनलोड के लिए उपलब्ध है।
द्वैत

मध्वाचार्य द्वारा प्रतिपादित तथा उनके अनुयायियों द्वारा उपबृंहित द्वैतवाद रामानुज के विशिष्ट द्वैतवाद से काफी मिलता-जुलता है। मध्व बिना संकोच द्वैत का प्रतिपादन करते हैं। अद्वैत वेदांत को मध्व "मायावादी दानव' कहते हैं। इनके अनुसार जगत्प्रवाह पाँच भेदों से समन्वित है- (१) जीव और ईश्वर में, (२) जीव और जीव में, (३) जीव और जड़ में, (४) ईश्वर और जड़ में तथा (५) जड़ और जड़ में भेद स्वाभाविक है।
संसार सत्य है और इसमें होनेवाले भेद भी सत्य हैं। वस्तु का स्वरूप ही भेदमय है। ज्ञान में हम वस्तु को अन्य वस्तुओें से अलग करके एक विलक्षण रूप में जानते हैं। चूँकि ज्ञेय विषय भिन्न हैं अत: हमारा ज्ञान भी ज्ञेय के अनुसार भिन्न भिन्न होता है।
रामानुज की तरह द्वैतवाद में भी ईश्वर, चित्‌ और अचित्‌ इन तीन नित्य, परस्पर भिन्न तत्वों को सत्य माना गया है। इनमें से चित्‌ और अचित्‌ ईश्वराश्रित हैं। केवल ईश्वर अनाश्रित तत्व है। वह अनंत सद्गुणों से युक्त है। वही विश्व का स्रष्टा, पालक और संहारक है। वह दिव्य शरीरधारी विश्वातीत और विश्वांतर्यामी दोनों माना गया है। ईश्वर पूर्ण है- कर्मों का अधिष्ठाता ईश्वर केवल भक्ति से प्रसन्न होता है। वह अवतारों और व्यूहों में प्रकट होता है तथा मूर्तियों में निवास करता है। उसकी सहचरी लक्ष्मी उसी की तरह सर्वव्यापिनी है पर उसके गुण लक्ष्मीपति से कुछ न्यून हैं। उसी को ईश्वर की शक्ति कहते हैं। वेदों के अध्ययन से ईश्वर के स्वरूप का ज्ञान होता है, अत: वह अनिर्वचनीय नहीं है। पर उसको पूर्ण रूप से जानना भी सहज नहीं है। ईश्वर के गुण अनंत हैं, अत: उसकी सत्ता सीमित नहीं है- असीमता के कारण उसका प्रत्यक्ष नहीं हो सकता। वही ईश्वर विष्णु है। अपनी इच्छा से वह विश्व का नियमन करता है- वह जीव और जड़ को नए सिरे से बना नहीं सकता और न ही उनका विनाश कर सकता है। वह केवल निमित्त कारण है - उपादान कारण नहीं।
जीवों की संख्या अनंत है और वे अणुरूप हैं। मूलत: वे चेतन और आनंदमय नित्य तत्व हैं पर भौतिक शरीर के संसर्ग से एवं कर्मबंधन से वे दुख भोगते हैं। ईश्वर जीवों का अंतर्यामी रूप से नियंता है, फिर भी वास्तविक कर्ता, भोक्ता तथा कर्म का उत्तरदायी जीव ही है। ज्ञानपूर्वक ईश्वर से नित्य स्नेह करना भक्ति है जिससे ही जीव मुक्त हो सकता है। इस विश्व में सब कुछ सजीव है - अणु अणु जीव से व्याप्त है। निष्काम धर्म से जीव को तत्वज्ञान में सहायता मिलती है - ध्यान से ईश्वरानुग्रह का लाभ होता है और अंत में उसे ईश्वर के स्वरूप का अपरोक्ष ज्ञान हो जाता है। जब ज्ञान की प्रतिष्ठा हो जाती है, जीव बंधमुक्त हो जाता है। ईश्वर के पास वायु के ही माध्यम से पहुँचा जा सकता है। ईश्वर का अनुग्रह सबको नहीं मिलता - वह कुछ लोगों को मुक्ति के लिए चुनता है, बाकी लोगों को छोड़ देता है। जिनको वह उनकी भक्ति के अनुसार मोक्ष देता है वे ईश्वर में लीन नहीं होते। उनको केवल ईश्वर की सन्निधि मिलती है। मुक्त जीव ईश्वर की समानता भी नहीं प्राप्त कर सकते। भक्ति की तीव्रता के अनुसार मुक्ति चार प्रकार की मानी गई है - सालोक्य, सामीप्य, सारूप्य और सायुज्य।
ईश्वर को जब सृष्टि करने की इच्छा होती है, मूल प्रकृति नाना भौतिक पदार्थों के रूप में अपना विकास करती है। सृष्टि का अर्थ है सूक्ष्म का स्थूल रूप में परिणाम तथा जीवों को कर्मानुसार फल देने के लिए शरीरप्रदान। द्वैत वेदांत अद्वैत-मत-परक वैदिक वाक्यों का खींच तानकर अर्थ निकालता है - जैसे "एकमेवाद्वितीयम्‌' का अर्थ होगा - ब्रह्म के समान कोई दूसरा नहीं है। इसीलिए द्वैतवाद वेदों की अपेक्षा आगमों और पुराणों को अधिक महत्व देता है।
मनीषा पन्ना

अंतरराष्ट्रीय

मनीषा 2015 से भारतीय टीम का हिस्सा थी। वह राष्ट्रीय टीम में डिफेंडर के रूप में खेलती  है। वह शुरूआत से ही नियमित टीम की सदस्य थी। वह पहली बार  2015-16 एएफसी महिलाओं के ओलंपिक क्वालीफाइंग टूर्नामेंट में खेली थी । बाद में वह दोनों दक्षिण एशियाई खेलों और 2016 एसएएफएफ महिला चैंपियनशिप में खेली थी और दोनों टूर्नामेंट जीते।
मोहम्मद तल्हा

मोहम्मद तल्हा एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। मोहम्मद तल्हा पाकिस्तान टीम के लिए २०१३ से खेलते आ रहे हैं। मोहम्मद तल्हा पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।